Սեյդո Բարահինո

Սեյդո Բերահինո (, ), բուրունդիցի և անգլիացի ֆուտբոլիստ, «Զյուլտե Վարեգեմ» ակումբի և Բուրունդիի հավաքականի հարձակվող։

Ակումբային կարիերա 
Ծնվել է Բուրունդիում, բայց քաղաքացիական պատերազմի պատճառով տեղափոխվել է Անգլիա մոր, եղբոր ու քրոջ հետ։ Նրա ընտանիքը քաղաքական ապաստան է ստացել Նյութաունում՝ Բիրմինգհեմում։ 2004 թվականին Սեյդոն տեղափոխվել է «Վեստ Բրոմվիչ Ալբիոն» ակումբի ակադեմիա։ 2011 թվականի ամռանը ակումբի հետ կնքել է իր առաջին պրոֆեսիոնալ պայմանագիրը։

2011 թվականի հոկտեմբերի 20-ին Բերահինոն վարձավճարով տեղափոխվել է «Նորթհեմփթոն Թաուն» ակումբ։ Երկու օր անց նշել է նորամուտը «կոշկակարների» կազմում՝ մասնակցելով «Բրեդֆորդ Սիթիի» դեմ խաղին։ «Նորթհեմփթոնում» հանդես է եկել մինչև 2012 թվականի փետրվարը՝ 14 խաղում խփելով 6 գոլ։

2012 թվականի փետրվարի 9-ին կրկին վարձավճարով տեղափոխվել է «Բրենտֆորդ» ակումբ։ «Բրենտֆորդում» Բերահինոն անցկացրել է 7 հանդիպում և խփել է 4 գոլ, որից հետո 2012 թվականի ապրիլի 3-ին վերադարձել է «Վեստ Բրոմվիչ»։

2012 թվականի օգոստոսի 28-ին Բերահինոն նշել է նորամուտը «Վեստ Բրոմվիչ Ալբիոնում»՝ մասնակցելով Ֆուտբոլի լիգայի գավաթի՝ «Յովիլ Թաունի» դեմ խաղին։ Նույն թվականի հոկտեմբերի 1-ին վարձավճարով տեղափոխվել է «Փիթերբորո Յունայթեդ», որի կազմում մասնակցել է 10 հանդիպման և դարձել 2 գոլի հեղինակ։ 

2013 թվականի օգոստոսի 27-ին Բերահինոն առաջին անգամ խաղադաշտ է դուրս եկել «Վեստ Բրոմվիչի» մեկնարկային կազմում «Նյուպորտ Քաունթիի» դեմ ֆուտբոլի լիգայի գավաթի խաղում։ Այդ խաղում նա աչքի է ընկել հեթ-տրիկով։ Սեպտեմբերի 1-ին նշել է նորամուտը Պրեմիեր լիգայում՝ փոխարինման դուրս գալով «Սուոնսի Սիթիի» դեմ խաղում։ Սեպտեմբերի 28-ին խփել է իր առաջին գոլը Պրեմիեր լիգայում՝ աչքի ընկնելով «Մանչեսթեր Յունայթեդի» դեմ խաղում «Օլդ Տրաֆորդում», որի շնորհիվ «Վեստ Բրոմվիչը» սենսացիոն հաղթանակ է տարել Անգլիայի չեմպիոնի նկատմամբ 2:1 հաշվով։

2013 թվականի դեկտեմբերի 2-ին Բերահինոն երկարաձգել է պայմանագիրը «Վեստ Բրոմվիչի» հետ մինչև 2017 թվականի հունիսը։

2015 թվականի ամռանը «Տոտենհեմ Հոտսփուրը» հարձակվողի համար առաջարկել է 21 միլիոն ֆունտ ստերլինգ, սակայն «Վեստ Բրոմվիչը» մերժել է տրանսֆերի առաջարկը, իսկ ֆուտբոլիստը հայտարարել է, որ այլևս երբեք չի խաղա «Վեստ Բրոմվիչի» կազմում։ 2015 թվականի սեպտեմբերին Բերահինոն վերսկսել է մարզումները «Վեստ Բրոմվիչի» կազմում։

2017 թվականի հունվարի 20-ին Բերահինոն պաշտոնապես դարձել է «Սթոք Սիթիի» խաղացող։ Տրանսֆերի արժեքը կազմել է 12 միլիոն ֆունտ ստերլինգ։ Պայմանագիրը կնքվել է 5,5 տարով։

Կարիերան հավաքականում 
Բերահինոն հանդես է եկել Անգլիայի տարբեր տարիքի հավաքականներում՝ մինչև 16, մինչև 17, մինչև 18, մինչև 19, մինչև 20 և մինչև 21։ 2013 թվականի օգոստոսին հրավիրվել էր Անգլիայի երիտասարդական հավաքական՝ մասնակցելու Շոտլանդիայի դեմ օգոստոսի 13-ին կայանալիք խաղին։ Նրա նորամուտը Անգլիայի երիտասարդական հավաքականի կազմում տեղի է ունեցել 2013 թվականի սեպտեմբերի 5-ին Մոլդովայի դեմ խաղում, որում նա խփել է միակ գոլը և հաղթանակ բերել անգլիացիներին։ Նոյեմբերի 14-ին Բերահինոն երկու գոլ է խփել Ֆինլանդիայի երիտասարդական հավաքականի դեմ խաղում։ 2018 թվականի օգոստոսին Սեյդոն ՖԻՖԱ-ից ստացել է Բուրունդիի ազգային հավաքականում հանդես գալու թույլտվություն։ Այնտեղ նա նորամուտը նշել է սեպտեմբերի 8-ին Աֆրիկայի գավաթի խաղարկության որակավորման փուլի՝ Գաբոնի դեմ խաղում՝ հավասարեցնելով հաշիվը։

Ելույթների վիճակագրություն

Ծանոթագրություններ

Արտաքին հղումներ 
 Ֆուտբոլիստի էջը ՎԲԱ կայքում
 Ֆուտբոլիստի էջը Ֆուտբոլային սոցիացիայի պաշտոնական կայքում 
 Ֆուտբոլիստի էջը Պրեմիեր լիգայի կայքում 

Անգլիացի ֆուտբոլիստներ
Վեստ Բրոմվիչ Ալբիոնի ֆուտբոլիստներ
Նորթհեմպտոն Թաունի ֆուտբոլիստներ
Բրենտֆորդի ֆուտբոլիստներ
Սթոք Սիթիի ֆուտբոլիստներ
Զյուլտե Վարեգեմի ֆուտբոլիստներ
Ֆուտբոլի հարձակվողներ
Պրեմիեր Լիգայի ֆուտբոլիստներ
Անգլիական ֆուտբոլի լիգայի խաղացողներ